Hun var gift med rockesangeren Bob Geldof som hun fikk døtrene Fifi, Peaches og Pixie med. I mai 1996 ble de skilt. Da hadde hun allerede blitt sammen med popsangeren Michael Hutchence. Den 22. juli samme år fødte hun datteren Tiger. Den 22. november 1997 ble Hutchence funnet død i et hotellrom i Sydney, 37 år gammel. Den 17. september 2000 (på datteren Pixies tiårsdag) ble Yates funnet død i sitt hjem i London av en overdose heroin, 41 år gammel. Geldof adopterte datteren Tiger slik at hun kunne vokse opp med sine halvsøstre.